Share this postClose sharing boxEesti debütandid kaotasid paarismängu, Kontaveiti ja Malõginat hoiti homseks matšiks AustriagaTwitterFacebookLinkedIn
#000002
Nagu eelnevast jutust saab järeldada, võiris Eesti vaid ühe servigemi ja sellegi alles teise seti seisul 1:5, kui sisuliselt lootust enam polnud. Ka itaallased olid rohkem sellised tennisistid, kellele meeldis mängida tagajoonel ja servi tõrjuda, mistõttu tulemus oli loogiline. Aga võrgus olid külalised siiski osavamad, meie mängijad patustasid sageli nii sellega, et ei läinud õigel ajal vahele, kui ka sellega, et läksid, aga eksisid lendpallil või ei löönud ära.
#000005
Nii kaotas Eesti matši 1:2, kuid meeleolu naiskonna pressikonverentsil oli siiski rõõmsam kui eile, sest esiteks oli Itaalia tugevam vastane kui Kreeka ja teiseks täna ei kaotatud mänge nii napilt nagu Kreekale.
#000006
Anett Kontaveit nimetas oma kohtumist Camila Giorgiga kõrgetasemeliseks ja lisas: “Ta mängis jõulist tennist ja ründas rohkem, üritasin endast kõike anda, et saada veel üks pall väljakule ja panna ta lisalööki tegema. Tundub, et võitlesin ja mängisin kaitses hästi. Ilmselt stabiilsus mulle võidu tõigi. Ka otsustavas tie-break’is eksisin vähem.”
#000007
Kontaveit ütles, et enesetunne oli täna parem kui eilses matšis Kreekaga. Kuid natuke hakkas mängu lõpus tunda andma selg. “Otseselt kuskilt ei valuta, aga natuke läks selg kangeks. Kui veel otsa tulnuks näiteks kolm setti paarismängu, võinuks homme olla raske,” ütles Anett ja just sel põhjusel otsustaski kapten-treener Märten Tamla, et ei pane esireketit tänases paarismängus välja, sest kui homme kaotataks Austriale, poleks võit Itaalia üle midagi tähendanud. “Mõtlesin mitme variandi üle, keda paarismänguks valida. Arutasin ka Leenaga (Malõgina – toim) ja leidsime, et teda on Austria vastu üksikmängus rohkem vaja. Siis jäi mul valida veel kolme mängija vahel ja otsustasin välja panna Katriini (Saar) ja Valeria (Gorlatš), sest nad löövad kõvemini. Kuigi kaalusin ka Saara (Orav) varianti,” selgitas Tamla.
#000008
Treener lisas, et palus hoolealustel mängida nii julgelt kui võimalik. “Nad tegid seda, mida suutsid ja üldiselt jäin rahule. Seda küll tihti ei juhtu, et paarismängus nii palju oma pallingugeime kaotatakse, aga ma ei ütle, et tüdrukud servisid kehvasti. Vahel lihtsalt läheb nii,” arutles Tamla.
#000009
Saar ja Gorlatš mängisid koos paari esimest korda. Valeria naeris, et isegi Fed Cupi eelsetel treeningutel mängisid nad paari teineteise vastu. “Nii et see oli meie jaoks midagi uut, aga koostöö sujus päris hästi. Kaotasime sellepärast, et vastased tegid vähem vigu,” ütles Gorlatš. “Oleme ju mõlemad ikkagi pigem üksikmängijad,” lisas Saar.
#000010
Kuna B-alagrupi teises tänases mängus alistas Austria Kreeka 2:1, siis on nelikus selline seis, et Eesti võib ikka veel kerkida teiseks. Kui homme alistatakse Austria 3:0 ja Itaalia võidab Kreeka, siis ongi teine koht kindel. 2:1 võidu korral hakatakse lugema settide ja vajadusel geimide vahet.
#000011
Katriin Saar võitles vapralt, aga kaotas nagu ka teised eestlannad
#000016
Paf Openil algab üksikmängu põhiturniir, eestlannad alustavad juba kella kümnest
#000017
Nuudi/Kerkhove teenisid hea võidu, Eestil tagatud koht paarismängu poolfinaalis
#000021
Eesti naised jäid Tallink Openi kvalifikatsioonis võiduta, põhitabel loositud (täiendatud)
#000022
TennisNet.ee – mis? miks? ja kellele?
#000024